text:
Í hesum jóltíðum, har næstrakærleikin blómar, sæst tíanverri uppaftur størri munur á ríkum og fátøkum enn vanligt. Felagsskapurin “Í Menniskjum góður tokki”, hevur við síni jólahjálp bjarga jólunum hjá mongum familjum, og man vera eitt tað mest jaliga og ja, kristna, átakið, ið vit hava uppliva í longri tíð í okkara samfelag.
Tjóðin hevur bakkað upp umm átakið, og nógvur peningur er komin inn til okkara veikastu. Í ár hava vit tó uppliva, at kreftir hava roynt at skatt innsavningina, roynt at tikið jólini frá teimum veikastu um tað er tilvitað ella ótilvitað.
Tá er gott, at við eiga ein góðan bisp. Okkara bispur hevur á Fólkakirkjan.fo lagt út sína áheitan á føroyingar, um at standa saman um at hjálpa okkara veiku.
Tykkara kalendaragáva í dag eru orðini hjá bispi:
“Tað tykist greitt, nú eitt persónligt og individualistiskt rák fer um allan heimin, at vit í Amerika og Evropa eru ávegis aftur til eitt samfelag, har hvør hugsar um seg og síni, og so ikki nógv afturat. Soleiðis er tað úti í heimi. Svá eigur ikki at vera hjá okkum. Vit mega seta okkum eitt mál, eitt sosialt og menniskjansligt mál, at tað er liviligt hjá øllum borgarum landsins í Føroyum.
(…) Mær tørvar eingin tøl, tí eg livi millum fólki, kenni fólki. Eingin frástøða er. Ferðist millum rík, ið eru dugnalig, fitt og blíð. Ferðist millum fátæk, ið eru dugnalig, fitt og blíð.
Vit kunnu hyggja eftir hondbólti ella aðrari ítrótt, tá ið børnini spæla. Munurin á fátækum og ríkum sæst aftur í klæðunum og tí útgerð, ið børnini hava. Okkum tørvar ikki tøl. Okkum tørvar síggjandi eygu og heit hjørtu. ”
Les alla greinina hjá bispi her
Nú í jólamánaðinum er ein jólakalendari á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 19 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.
Jólanissi


c: text/html

text:
Iran hóttir við at stongja Hormuz sundið
Og harvið at forða fyri flutninginum av 30% av allari olju í heiminum
Síðani amerikanski forsetin Donald Trump gjørdi av at uppsiga kjarnorkuavtaluna við Iran og seta í verk aftur sanktiónir móti Iran, hevur iranska leiðslan hótt við at stongja tað so týdningarmikla Hormuz sundið. Umleið 20-30 % av allari heimsins olju verða flutt gjøgnum hetta sundið og kann tað tí fáa álvarsligar fylgjur fyri allan heimin, um Iran ger álvara av sínum hóttanum. Donald Trump hevur svarað aftur og sagt, at Iran skal koma at føla sviðan, um tað heldur fram við slíkum hóttanum. Síðani hava myndugleikarnir í Iran sett í verk ein stóra herðnaðarliga venjing júst í Hormuz sundinum við stórum tali av kríggskipum. Hetta hendir stutt eftir, at amerikanski forsetin hevur bjóðað Iran til fundar uttan nakrar treytir. Iran hevur svarað aftur, at ein treyt er tann, at USA tekur aftur uppsøgnina av kjarnorkuavtaluni. Har stendur málið í løtuni. Sambært CNN fylgja amerikanskir myndugleikar væl við iransku hernaðarvenjingunum í Hormuz sundinum. Ein amerikanskur talsmaður sigur, at Iran við hesi venjingini er ført fyri at stongja sundið.

robotstxt: allowed

filter: keep


text:
Ari av Rana
06.12.2017 - 09:59
Tíðindi > Uttanlands > Annað
Rættarmálið, har ein bakari í USA noktaði at baka eina brúdleypskøku til eitt samkynt par, byrjaði í Hægstarætti í USA í gjár. Sakin, sum hevur fingið sera stórt uppmerksemi frá tiðindamiðlum, er nú vorðin ein sak um virðir, skrivar DR.
Charlie Craig og David Mullins skuldu giftast í Colorado, og vildu tí bíleggja eina brúdleypskøku. Men bakarin, Jack Phillips, noktaði fyri hesum.
Jack Phillips bjóðaði parinum at baka eina vanliga køku, men hann vildi ikki baka teimum eina brúðarkøku, tí at hann ikki stuðlar vígslu av samkyndum persónum. Bakarin segði, at tað gekk ímóti hansara trúgv.
Parið stevndi tí bakaran fyri at gera mismun, og hevur vunnið sakina á lægri rættarstigum. Dómurin er tó kærdur, og byrjaði í gjár í Hægstarætti í USA.
Sakin kann fáa stóran týdning fyri rættindi hjá samkyndum í USA. Stjórnin hjá Trump hevur longu sagt seg stuðla bakaranum.


text:
Eykaaðalfundur í Eik Banka14-12-2012
Nú verður innkallað til eykaaðalfundar í Eik Banka. Fundurin verður hildin í høvuðssætinum hjá Eik 28. desember 2012, kl. 10.00, og á skránni er val av nevndarlimum
Flokkar av Kambsdali á gátt í Eik22-11-2012
Tveir flokkar av Handilsskúlanum á Kambsdali vóru mikudagin á vitjan í høvuðssætinum hjá Eik Yviri við Strond í Havn
Eyka bústaðakvøld í Havn16-11-2012
Tiltakið hóskvøldið 22. november er fullteknað og tí verður skipað fyri einum eyka bústaðakvøldi í Havn. Hetta verður týskvøldið 27. november kl. 19.00
Bústaðakvøldini væl vitjað12-11-2012
Nú fýra av teimum tilsamans níggju bústaðakvøldunum eru hildin, kunnu vit staðfesta, at stórur áhugi er millum fólk
Tiltak: Bústaðakvøld í Eik31-10-2012
Hugsar tú um at byggja ella byggja um? Kom til bústaðakvøld í Eik og fá íblástur og góð ráð